A templom története

A templom létezéséről egy 1310-es oklevél tesz bizonyosságot, melyben a falu Lukács nevezetű plébánosát említik. A templom régi külsejéről egy VII. századi jegyzőkönyvből következtethetünk: Mindszentek tiszteletére szentelt, egyszerű templom volt. Ezt a templomot több restaurálás után 1861-ben elbontották. Helyére Csigi Vince, plébánossága alatt 1889-1890-ben Ullein József soproni építőművész tervei szerint új templomot építetett, melynek titulusa az Utolsó Vacsora lett. A felszentelés menetéről Zalka János püspök tájékoztatta a híveket, a felszentelésre 1890. október 12-én vasárnap volt. Freskói a neoromán stílust képviselik. A szentélyből nyílik a Szentsír kápolna. Az orgonát Csigi Vince 1896-ban rendelte meg, a megbízást Országh és Fia budapesti műorgona cég nyerte el. A templomban négy harang található.

A főhajóban található, ismeretlen mester által készített, barokk stílusú Bereki Mária szobor Szilba kerülése a mai napig tisztázatlan. A számtalan lejegyzett történetben több legendamotívum is felfedezhető, mint például a fénykoronával övezett megjelenés, harangzúgás megtalálásakor és helye elhagyásakor, titokzatos módon történő helyváltoztatásai. Feltehetően a kismartoni Sarlós Boldogasszony másolata. Az arany koronás Mária bal kezében az ugyancsak koronázott Kisjézust tartja, jobb karját áldásra emeli, bal kezében tengelicét tart, amely előreutaló jelkép Jézus szenvedésére.

A templom különböző rendezvények keretein belül megtekinthető, mint például a Kulturális Örökség Napján, melyet minden év szeptemberében rendeznek meg. Tárlatvezetéshez időpont egyeztetés szükséges: Pályi Krisztina közművelődés szervező 06304277246 rendezveny@szil.hu